Een dood ná brand uitbreek by Centurion-aftreeoordEen dood ná brand uitbreek by Centurion-aftreeoord (Foto: ER24) Een mens is dood nadat ŉ brand Vrydagaand by ŉ aftreeoord in Midstream in Centurion uitgebreek het. Ineke van Huyssteen, ER24-woordvoerder, sê ander nooddienste was reeds op die toneel toe ER24 net ná 19:00 by die toneel aangekom het. Volgens Van Huyssteen was ŉ groot aantal inwoners van die aftreeoord genoop om te ontruim. “Die presiese omstandighede rakende die brand is nie in dié stadium bekend nie. Plaaslike owerhede was op die toneel om ŉ ondersoek te begin,” het sy gesê. ER24-nooddienste kon by navraag nie bevestig waaraan die inwoner van die aftreeoord oorlede is nie. Dit is nie in dié stadium bekend of die brand te doen gehad het met die sterfte nie. Meer inligting sal ná ŉ nadoodse ondersoek bekend gemaak word. Een dood ná brand uitbreek by Centurion-aftreeoord (Foto: ER24)